Ehdotus neuvoston direktiiviksi tietyistä työajan järjestelyä koskevista seikoista 23 päivänä marraskuuta 1993 annetun direktiivin 93/104/EY muuttamisesta ja sen solvetamisalan ulottamisesta koskemaan kyseisen direktiivin soveltamisalan ulkopuolisia toimialoja ja toimintoja /* KOM/98/0662 lopull. - SYN 98/0318 */



Virallinen lehti nro C 043 , 17/02/1999 s. 0001



Ehdotus neuvoston direktiiviksi tietyistä työajan järjestelyä koskevista seikoista direktiivin 93/104/EY muuttamisesta ja sen soveltamisen ulottamisesta koskemaan direktiivin soveltamisalan ulkopuolisia toimialoja ja toimintoja (1999/C 43/01) (ETA:n kannalta merkityksellinen teksti) KOM(1998) 662 lopullinen - 98/0318(SYN) (Komission esittämä 24 päivänä marraskuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 118 a artiklan, ottaa huomioon komission ehdotuksen, toimii yhteistyössä Euroopan parlamentin kanssa, ottaa huomioon talous- ja sosiaalikomitean lausunnon, sekä katsoo, että perustamissopimuksen 118 a artiklassa määrätään, että neuvosto antaa direktiivien säännökset vähimmäisvaatimuksista edistääkseen erityisesti työympäristön parantamista työntekijöiden turvallisuuden ja terveyden suojelun paremman tason takaamiseksi, mainitun artiklan mukaan kyseisissä direktiiveissä vältetään säätämästä sellaisia hallinnollisia, taloudellisia tai oikeudellisia rasituksia, jotka vaikeuttaisivat pienten tai keskisuurten yritysten perustamista taikka niiden kehittämistä, tietyistä työajan järjestämistä koskevista seikoista 23 päivänä marraskuuta 1993 annetussa neuvoston direktiivissä 93/104/EY (1) säädetään turvallisuutta ja terveyttä koskevista vähimmäisvaatimuksista työajan järjestämistä varten, vuorokautisten ja viikoittaisen vähimmäislepoaikojen, vuosiloman, taukojen ja viikoittaisen enimmäistyöajan sekä eräiden yötyötä, vuorotyötä ja työaikajärjestelyjä koskevien seikkojen osalta, direktiivin 93/104/EY soveltamisalan ulkopuolelle jätettiin tietyt toimialat eli lento-, rautatie-, maantie-, meri-, joki- ja järviliikenne, merikalastus, muu merellä tehtävä työ ja lääkärien harjoittelu, kyseisen työn erityisluonteen vuoksi on tarpeen säätää työajan järjestämistä koskevista soveltuvista toimenpiteistä työntekijöiden terveyden ja turvallisuuden suojelemiseksi niillä toimialoilla tai sellaisessa toiminnassa, jotka eivät kuulu kyseisen direktiivin soveltamisalaan, direktiiviä 93/104/EY olisi sovellettava työntekijöihin, jotka työskentelevät kiinteässä asemapaikassa, niillä toimialoilla ja sellaisissa toiminnoissa, jotka eivät nykyisin kuulu direktiivin soveltamisalaan, lääkärien harjoittelun osalta tietty joustavuus on edelleen tarpeen, nykyisin soveltamisalan ulkopuolella oleville työntekijöitä, joiden asemapaikka vaihtelee, ja muuta merellä tehtävää työtä tekeviä henkilöitä varten olisi säädettävä ainakin tietty työaikaa koskeva perustason suojelu; perustason suojelun olisi käsitettävä nykyiset vuosilomasäännöt ja tietyt yötyöntekijöitä ja vuorotyöntekijöitä koskevat perussäännökset terveystarkastukset mukaan lukien; nykyisiä säännöksiä työajasta ja levosta on tarpeen tarkistaa, kalastusosuuskuntien jäsenten työsuhteen erityisluonteen vuoksi heihin ei tulisi soveltaa palkallista vuosilomaa koskevaa säännöstä, merenkulkijoiden työajan järjestämistä koskevan eurooppalaisen sopimuksen täytäntöönpano on käynnissä komission esityksestä tehdyllä neuvoston päätöksellä ja sosiaalipolitiikasta tehdyn sopimuksen 4 artiklan 2 kohdan mukaisesti näin ollen tämän direktiivin säännöksiä ei olisi sovellettava merenkulkijoihin, huolimatta perusteellisista neuvotteluista sopimusta ei ole saatu aikaan työntekijöistä, joiden asemapaikka vaihtelee ja jotka työskentelevät maantieliikenteessä toisen lukuun; rautatieliikenteen työmarkkinaosapuolet ovat sopineet, että työaikadirektiivin säännöksiä sovelletaan kaikkiin alan työntekijöihin soveliain muutoksin, sunnuntaityötä koskeva säännös olisi poistettava Euroopan yhteisöjen tuomioistuimen oikeuskäytännön mukaisesti, perustamissopimuksen 3 b artiklassa tarkoitettujen toissijaisuusperiaatteen ja suhteellisuusperiaatteen mukaisesti jäsenvaltiot eivät voi riittävällä tavalla toteuttaa edellä esitetyn ehdotetun toiminnan tavoitteita, kun tavoitteena on varmistaa yhteisön kaikkien työntekijöiden riittävä terveyden ja turvallisuuden suojelu työajan osalta; ehdotetun toiminnan laajuuden ja vaikutuksen huomioon ottaen kyseiset tavoitteet ovat parhaiten toteutettavissa yhteisön tasolla säätämällä kaikkialla Euroopan yhteisössä sovellettavat vähimmäisvaatimukset; käsillä oleva direktiivi rajoittuu näiden tavoitteiden saavuttamiseksi tarpeelliseen, ja edellä sanotun perusteella neuvoston direktiiviä 93/104/EY olisi muutettava soveltuvilta osin, ON ANTANUT TÄMÄN DIREKTIIVIN: 1 artikla Muutetaan direktiiviä 93/104/EY seuraavasti: 1) Korvataan 1 artiklan 3 kohta seuraavasti: "3.1 Tätä direktiiviä sovelletaan kaikkeen direktiivin 89/391/ETY 2 artiklassa tarkoitettuun julkiseen ja yksityiseen toimintaan, sanotun kuitenkaan rajoittamatta tämän direktiivin 17 artiklan säännösten soveltamista. 3.2 Tätä direktiiviä ei sovelleta merenkulkijoiden työajan järjestämistä koskevasta sopimuksesta annetussa direktiivissä . . ./. . ./EY tarkoitettuihin merenkulkijoihin." 2) Lisätään 2 artiklan loppuun seuraavat kohdat: "7) `työntekijällä jonka asemapaikka vaihtelee`, tarkoitetaan kaikkia työntekijöitä, jotka työskentelevät jäsenvaltion lipun alla purjehtivassa merialuksessa tai matkustamo- tai lentohenkilökunnan jäseninä sellaisen yrityksen palveluksessa, joka harjoittaa toisen lukuun tavara- tai henkilöliikennettä maantie-, lento- tai sisävesiliikenteessä; 8) `offshore-työllä` tarkoitetaan pääosin offshore -laitteistoilla tai niiltä käsin (mukaan lukien porauslautat) tehtävää, mineraalivarojen louhintaan tai käyttöön välittömästi tai välillisesti liittyvää työtä ja tällaiseen toimintaan liittyvää sukeltamista offshore-laitteistolta tai alukselta; 9) `riittävällä levolla` tarkoitetaan sitä, että työntekijöillä on säännölliset lepotauot, jotka ovat riittäviä takaamaan, etteivät he väsymyksen tai muiden epäsäännöllisten työtapojen vuoksi aiheuta vahinkoa itselleen, toisille työntekijöille tai muille henkilöille ja että he eivät vahingoita terveyttään lyhyellä tai pitkällä aikavälillä." 3) Poistetaan 5 artiklan seuraava alakohta: "Ensimmäisessä kohdassa tarkoitettuun vähimmäislepoaikaan sisältyy periaatteessa sunnuntai." 4) Lisätään 17 artiklan 2 kohdan a alakohdan loppuun seuraava teksti: "erityisesti junissa työskentelevät rautatieliikenteen työntekijät." 5) Lisätään 17 artiklan 2 kohdan 1 alakohdan c alakohdan i alakohtaan ilmaisun "laitosten" jälkeen seuraava teksti: "mukaan lukien lääkärien harjoittelu,". 6) Korvataan 17 artiklan 2 kohdan 1 alakohdan c alakohdan ii alakohta seuraavasti: "liikenteen harjoittamisessa välittömästi työskentelevät työntekijät ja muut satama- tai lentoasematyöntekijät". 7) Korvataan 17 artiklan 2 kohdan 1 alakohdan c alakohdan iv alakohta seuraavasti: "kaasun, öljyn, veden tai sähkön tuotanto-, siirto- ja jakelupalvelut sekä kotitalouksien jätteiden keruu ja polttopalvelut". 8) Lisätään 17 artiklan 2 kohdan loppuun seuraava teksti: "2.4 edellä olevasta 6 artiklasta direktiivin hyväksymistä seuraavan seitsemän vuoden siirtymäkauden aikana, kun kyse on lääkärien harjoittelusta, ja työnantaja ja työntekijöiden edustajat ovat sopineet asiasta. Viikoittainen työaika ei missään tapauksessa saa ylittää 54 tunnin keskiarvoa neljän kuukauden pituisen vertailujakson aikana." 9) Lisätään seuraava artikla: "17 a artikla Työntekijät, joiden asemapaikka vaihtelee ja offshore -työ 1. Edellä olevien 3, 4 5 ja 8 artiklan säännöksiä ei sovelleta työntekijöihin, joiden asemapaikka vaihtelee. 2. Jäsenvaltiot toteuttavat tästä huolimatta tarvittavat toimet varmistaakseen, että tällaiset työntekijät, joiden asemapaikka vaihtelee, ovat oikeutettuja riittävään lepoon. 3. Jos työntekijöiden turvallisuuden ja terveyden suojelua koskevien yleisten periaatteiden noudattamisesta ei muuta johdu, jäsenvaltiot voivat objektiivisista tai teknisistä tai työn järjestelyyn liittyvistä syistä pidentää 16 artiklan 2 kohdassa tarkoitettua vertailujaksoa kahteentoista kuukauteen niiden työntekijöiden, joiden asemapaikka vaihtelee, ja pääasiassa offshore -työtä tekevien osalta. 4. Edellä olevaa 7 artiklaa ei sovelleta kalastusosuuskuntien jäseniin." 2 artikla 1. a) Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään [kahden vuoden kuluessa sen hyväksymisestä] tai varmistettava viimeistään kyseisenä päivänä, että työmarkkinaosapuolet tekevät sopimuksen tarvittavista toimista, ja jäsenvaltioiden on toteutettava tarvittavat toimenpiteet, jotta ne voivat kaikkina aikoina taata tässä direktiivissä edellytetyt tulokset. b) Jäsenvaltioiden on ilmoitettava asiasta komissiolle viipymättä. 2. Edellä 1 kohdassa tarkoitetuissa jäsenvaltioiden antamissa säädöksissä on viitattava tähän direktiiviin, tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 3. Rajoittamatta jäsenvaltioiden oikeutta kehittää tilanteen kehityksen perusteella erilaisia lakeja, asetuksia ja hallinnollisia määräyksiä työaikaa koskevalla alalla, siltä osin kuin tässä direktiivissä säädettyjä vähimmäisvaatimuksia noudatetaan, tämän direktiivin täytäntöönpano ei ole pätevä peruste työntekijöiden suojelun yleisen tason alentamiselle. 4. Jäsenvaltioiden on toimitettava komissiolle kirjallisina ne kansalliset säännökset, jotka ne ovat antaneet tai antavat tässä direktiivissä tarkoitetuista kysymyksistä. 3 artikla Tämä direktiivi on osoitettu jäsenvaltioille. (1) EYVL L 307, 13.12.93, s. 18.